text: [{"text_idx": "#000000", "text": "Spennandi uppger\u00f0 a\u0301 seinasta leikdegi: EB/Streymur-NSI\u0301 3-2"}, {"text_idx": "#000001", "text": "Okkara menn sp\u00e6ldu ein go\u0301\u00f0an dyst vi\u00f0 Marga\u0301ir i\u0301 dag og var st\u00f8rri hepni vi\u00f0 okkum i\u0301 fyrra ha\u0301lvleiki \u2013 ta\u0301 vit leikliga vo\u0301ru omana\u0301, kundi dysturin fingi\u00f0 eina heilt a\u00f0ra gongd. Sundalagsmenn vo\u0301ru omana\u0301 fyrsta ha\u0301lva ti\u0301man av seinna ha\u0301lvleiki og fingu grei\u00f0a lei\u00f0slu \u2013 men kortini kom spenningur i\u0301 aftur dystin i\u0301mo\u0301ti endanum, ta\u0301 okkara aftur minka\u00f0u um munin til 3 \u2013 2 sum gj\u00f8rdist endaliga u\u0301rsliti\u00f0."}, {"text_idx": "#000002", "text": "Uppstillingin var naka\u00f0 broytt i\u0301 mun til si\u0301\u00f0sta dyst. Kristian hev\u00f0i leikbann og P\u00e6tur H\u00f8j byrja\u00f0i inni, Helgi og Po\u0301l Johannes i\u0301 mi\u00f0verjuni \u2013 Monrad h\u00f8gri bakkur og Pa\u0301l sp\u00e6ldi vinstri bakkur, me\u00f0an Sju\u0301r\u00f0ur sp\u00e6ldi a\u0301 mi\u00f0v\u00f8llinum saman vi\u00f0 Magnusi, Jann Martin h\u00f8grumegin og A\u0301rni vinstrumegin, me\u00f0an Kl\u00e6mint og Debes vo\u0301ru frammi."}, {"text_idx": "#000003", "text": "I\u0301 4. minutti f\u00e6r Kl\u00e6mint upplagdan m\u00f8guleika, ta\u0301 A\u0301rni hegnisliga sp\u00e6lir hann leysan. Hann dregur i\u0301mo\u0301ti ma\u0301linum, men er o\u0301heppin at bo\u0301lturin tekur vinstra fo\u0301t og rullar undan honum inn til ma\u0301lmannin. L\u00f8tuna aftana\u0301 leggja sundalagsmenn seg a\u0301 odda og ta\u00f0 var, sum ikki einafer\u00f0, samansp\u00e6l i\u0301millum Hans Paula og Arnbj\u00f8rn \u2013 sum enda\u00f0i vi\u00f0 at Arnbj\u00f8rn setti bo\u0301ltin i\u0301 neti\u00f0. I\u0301 13. minutti sendir Hans Pauli fri\u0301spark u\u0301r 20 metrum framvi\u00f0. I\u0301 15. min. er gott a\u0301lopssp\u00e6l fra\u0301 okkara monnum. Sju\u0301r\u00f0ur sp\u00e6lir A\u0301rna sum sp\u00e6lir Kl\u00e6mint mitt fyri, sum leggur aftur til Magnus, sum skjy\u0301tur hart omanfyri. L\u00f8tuna aftana\u0301 er aftur v\u00e6l gj\u00f8gnumsp\u00e6lt a\u0301lop, men ti\u0301verri spyrst onki skot burturu\u0301r."}, {"text_idx": "#000004", "text": "I\u0301 18. min. bragdar hja\u0301 okkara monnum. Magnus sp\u00e6lir A\u0301rna sum dregur inneftir, fintar og leggur spakuliga u\u0301taftur til vinstru til Debes, sum skjy\u0301tur og umvegis eitt EBS h\u00f8vd situr bo\u0301lturin i\u0301 handaru ma\u0301lsi\u0301\u00f0u. St\u00f8\u00f0an 1 \u2013 1 og dysturin aftur opin."}, {"text_idx": "#000005", "text": "I\u0301 20. min. skjy\u0301tur Magnus fri\u0301spark u\u0301r 40 metrum. Bo\u0301lturin tekur sv\u00f8rin stutt frammanfyri ma\u0301li\u00f0, men Rene\u0301 er fyrireika\u00f0ur og tekur. I\u0301 25. min. kemur Levi i\u0301gj\u00f8gnum okkara h\u00f8gru si\u0301\u00f0u og skjy\u0301tur i\u0301 si\u0301\u00f0uneti\u00f0. I\u0301 26. min. hava vit fri\u0301spark, sum A\u0301rni leggur innfyri, men fri\u0301spark ver\u00f0ur d\u00f8mt i\u0301mo\u0301ti okkara monnum fyri o\u0301reglusemi. I\u0301 27. min. eru sundalagsmenn i\u0301 a\u0301lopi sum endar vi\u00f0 innleggi, sum Arnbj\u00f8rn skallar framvi\u00f0. I\u0301 30. min. sendir Monrad innlegg innfyri, sum Rene\u0301 loftar. I\u0301 32. min. sp\u00e6lir Debes Kl\u00e6mint pu\u0301ra leysan, men ti\u0301verri fo\u0301r skotroyndin framvi\u00f0 ma\u0301linum. I\u0301 33. min. sp\u00e6lir A\u0301rni Kl\u00e6mint, sum dregur i\u0301mo\u0301ti baklinjuni, men ti\u0301verri enda\u00f0i bo\u0301lturin aftanfyri. I\u0301 36. min. hava sundalagsmenn fri\u0301spark, sum Helgi i\u0301 \u00f8\u00f0rum umfari f\u00e6r blokkera\u00f0 og rudda\u00f0 burtur."}, {"text_idx": "#000006", "text": "N\u00e6stu l\u00f8tuna try\u0301stu okkara menn v\u00e6l. Try\u0301sti\u00f0 enda\u00f0i fyrst vi\u00f0 2 hornasp\u00f8rkum og si\u0301\u00f0ani fingu vit fri\u0301spark u\u0301ti i\u0301 vinstru si\u0301\u00f0u, sum A\u0301rni leg\u00f0i v\u00e6l innfyri til Po\u0301l Johannes, sum skallar i\u0301 ma\u0301li\u00f0 \u2013 men d\u00f8mt bleiv fyri rangst\u00f8\u00f0u og l\u00f8tuna aftana\u0301 eru sundalagsmenn i\u0301 a\u0301lopi og alt endar vi\u00f0 at Arnbj\u00f8rn Hansen f\u00e6r ein returbo\u0301lt fra\u0301 P\u00e6turi, sum hann setir trygt i\u0301 neti\u00f0 og li\u0301tla l\u00f8tu aftana\u0301 bri\u0301ksla\u00f0i do\u0301marin fyri ha\u0301lvleiki."}, {"text_idx": "#000007", "text": "I\u0301 fyrsta minutti av seinna ha\u0301lvleiki hava vit fri\u0301spark i\u0301 h\u00f8gru si\u0301\u00f0u, sum ver\u00f0ur lagt inn til Po\u0301l Johannes handarumegin, men hann gerst akkura\u0301t ov stuttur og f\u00e6r ti\u0301 ikki sty\u0301rt skallaranum. I\u0301 48. minutti leggja sundalagsmenn seg a\u0301 odda 3 \u2013 1 og hesafer\u00f0 er ta\u00f0 P\u00e6tur D. Jacobsen sum hevur fo\u0301tin a\u0301. Ta\u00f0 var annars Sorin i\u00f0 dro\u0301g i\u0301gj\u00f8gnum vinstru si\u0301\u00f0u \u2013 leg\u00f0i v\u00e6l innfyri og vi\u00f0 fremru stong var ein a\u0301leypari, ein verjusp\u00e6lari og P\u00e6tur. Bo\u0301lturin to\u0301k ein teirra og st\u00f8kk vi\u0301\u00f0ari til P\u00e6tur D. Jacobsen sum skora\u00f0i trygt."}, {"text_idx": "#000008", "text": "I\u0301 49. min. hevur Arnbj\u00f8rn skot i\u0301 yvirliggjaran og uppum. I\u0301 52. min. roynir Magnus seg vi\u00f0 skoti, sum Rene\u0301 bjargar. I\u0301 55. min. hevur Hans Pauli roynd sum P\u00e6tur tekur. I\u0301 16. min. hava vit horna i\u0301 h\u00f8gru si\u0301\u00f0u, sum Helgi skallar beint omanfyri. I\u0301 63. min. hevur Arnbj\u00f8rn skotroynd, sum P\u00e6tur bjargar. I\u0301 64. minutti endar gott a\u0301lop i\u0301millum Monrad, Jann Martin, Magnus vi\u00f0 at Jens kemur i\u0301 go\u0301\u00f0a st\u00f8\u00f0u, men hann bli\u0301vur takla\u00f0ur. I\u0301 74. min. skjy\u0301tur A\u0301rni fri\u0301spark, sum Rene\u0301 boksar burtur."}, {"text_idx": "#000009", "text": "I\u0301 81. minutti kemur spenningur aftur i\u0301 dystin, ta\u0301 Jens skorar, aftana\u0301 gott samansp\u00e6l vi\u00f0 Andrias stutt inni i\u0301 brotsteiginum, sum endar vi\u00f0 at Jens langar til og umvegis ein verjuleikara sat bo\u0301lturin trygt i\u0301 netinum. I\u0301 85. min. hevur Leif Niclasen skallara a\u0301 stongina og u\u0301t og i\u0301 87. sp\u00e6lir Andrias Kl\u00e6mint i\u0301 go\u0301\u00f0a st\u00f8\u00f0u. Rene\u0301 bjargar skotinum til horna og stutt aftana\u0301 roynir A\u0301rni seg vi\u00f0 skoti. I\u0301 90. min. sp\u00e6lir Andrias aftur Kl\u00e6mint, staddur stutt til h\u00f8gru inni i\u0301 brotsteiginum, temur hann vi\u00f0 bringuni, snarar runt og skeyt i\u0301 si\u0301\u00f0uneti\u00f0. L\u00f8tuna aftana\u0301 bri\u0301ksla\u00f0i Lars Mu\u0308ller fyri, at seinasti dysturin i\u0301 a\u0301r var at enda komin. Samamumtiki\u00f0 ein go\u0301\u00f0tikin innsatsur fra\u0301 okkara monnum i\u0301 dag."}, {"text_idx": "#000010", "text": "Flestu munnu hava s\u00e6\u00f0 hetta a\u0301ri\u00f0 \u2013 nu\u0301 u\u0301tskiftingin bleiv so sto\u0301r \u2013 eitt sindur sum eitt royndara\u0301r, har serliga ungu mennirnir skuldu pro\u0301gva, at teir hava ta\u00f0 sum skal til, fyri at kla\u0301ra seg i\u0301 bestu deildini. Nu\u0301 vita vit ikki, hvussu endaligi ho\u0301purin kemur at si\u0301ggja u\u0301t i\u0301 komandi a\u0301ri \u2013 men kunnu gle\u00f0ast um at sto\u0301rur partur av yngru monnunum hava skriva\u00f0 undir ny\u0301ggjan sa\u0301ttma\u0301la."}, {"text_idx": "#000011", "text": "Helgi, sum hevur havt eitt gott kappingara\u0301r hevur bo\u00f0a\u00f0 fra\u0301, at hann gevst a\u0301 h\u00e6gsta st\u00f8\u00f0i og hvussu ver\u00f0ur vi\u00f0 Sju\u0301r\u00f0ur, sum eisini hevur havt eitt gott a\u0301r, er o\u0301greitt i\u0301 l\u00f8tuni. Po\u0301l Johannes hevur ikki dult fyri, at hann ynskir at sleppa u\u0301tum landoddarnar at royna seg aftur, um a\u0301hugavert h\u00f8vi by\u0301\u00f0st. Hann hevur annars vi\u00f0 si\u0301ni styrki \u2013 ikki minst i\u0301 loftru\u0301minum \u2013 givi\u00f0 li\u00f0num no\u0301gv meira tyngd b\u00e6\u00f0i i\u0301 a\u0301lops- og verjupartinum og er blivin ein lyklaleikari i\u0301 dey\u00f0bo\u0301ltsst\u00f8\u00f0um."}, {"text_idx": "#000012", "text": "Sum ta\u00f0 ljo\u0301\u00f0a\u00f0i leygarkv\u00f8ldi\u00f0, so er venjaraspurningurin ikki avgreiddur enn, men Ka\u0301ri, Tummas og toymi\u00f0 kring li\u00f0i\u00f0 eiga ro\u0301s uppibori\u00f0 fyri gott arbei\u00f0i. Hei\u00f0rarnar sum a\u0301vi\u0301kavist a\u0301rsins stj\u00f8rnuskot og a\u0301rsins leikari fingu ikki o\u0301v\u00e6nta\u00f0 Kristian Joensen og A\u0301rni Frederiksberg."}, {"text_idx": "#000013", "text": "Nu\u0301 er so bert eftir at ynskja sundalagsmonnum til lukku vi\u00f0 meistaraskapinum og annars at takka okkara monnum fyri eitt gott kappingara\u0301r i\u0301 a\u0301r."}, {"text_idx": "#000015", "text": "Vit m\u00f8ta KI\u0301 sunnudagin kl 15.00"}, {"text_idx": "#000016", "text": "Sunnudagin kl 15.00 skal NSI\u0301 m\u00f8ta KI\u0301 i\u0301 Klaksvi\u0301k! Gongdin hevur ikki veri\u00f0 tann besta fyrsta tri\u00f0ingin av kappingini, ti\u0301skil er ta\u00f0 umra\u0301\u00f0andi at gongdin hendan tri\u00f0ingin gerst betri, og fleiri stig koma a\u0301 til Runavi\u0301kar. Seinast li\u00f0ini m\u00f8ttust var 2 umfar i\u0301 Runavi\u0301k, og ta\u0301 vann KI\u0301 dystin 1-0. Nu\u0301 er ta\u00f0 so okkara..."}, {"text_idx": "#000018", "text": "B68-kempan og borgarstjo\u0301rin i\u0301 Nes kommunu v\u00e6ntar u\u0301tisigur Undan dystunum spyrja vit eitt vi\u00f0haldsfo\u0301lk hja\u0301 mo\u0301tst\u00f8\u00f0uli\u00f0inum nakrar spurningar Navn Si\u0301min Johannesen Ti\u0301n yndisleikari hja\u0301 B68? Keita St\u00f8rsta l\u00f8tan vi\u00f0 B68? Ta\u0301 vit vunnu meistaraskapi\u00f0 i\u0301 1984 og 1985. Mikukv\u00f8ldi\u00f0 m\u00f8ta tit NSI\u0301. Ly\u0301s mo\u0301tst\u00f8\u00f0uli\u00f0i\u00f0 stutt. NSI\u0301 hevur seinastu a\u0301rini veri\u00f0 eitt stabilt li\u00f0, sum eisini..."}, {"text_idx": "#000019", "text": "Les Meira U\u0301r skotgr\u00f8vini: Si\u0301min JohannesenContinue"}, {"text_idx": "#000020", "text": "Andri Benjaminsen longt sa\u0301ttma\u0301lan vi\u00f0 NSI\u0300"}, {"text_idx": "#000021", "text": "Enn ein ungur evnari\u0301kur leikari hevur i\u0301 dag longt sa\u0301ttma\u0301lan vi\u00f0 NSI\u0300. Andri hevur i\u0301 kv\u00f8ld skriva undir ny\u0301ggjan 2 a\u0301ra sa\u0301ttma\u0301la vi\u00f0 NSI\u0300. Andri hevur i\u0301 a\u0301r veri\u00f0 partur av Effo ho\u0301pinum hja\u0301 NSI\u0300, og hevur hann fleiri fer\u00f0ir vi\u0301st sinar go\u0301\u00f0ar eginleikar a\u0301 v\u00f8llinum. Vit fegnast um at Andri ynskjur at halda framm..."}, {"text_idx": "#000023", "text": "A\u0301rsveitslan ver\u00f0ur leygarkv\u00f8ldi\u00f0 26 oktobur"}, {"text_idx": "#000024", "text": "A\u0301rsveitslan hja\u0301 NSI\u0301 ver\u00f0ur leygardagin 26 oktober kl 19.00 i\u0301 Sko\u0301tahu\u0301sinum vi\u00f0 L\u00f8kin. A\u0301 skra\u0301nni er m.a.: Bor\u00f0hald vi\u00f0 go\u0301\u00f0um mati Skemt og felagssangur Flemming og Vinmenn sp\u00e6la til dans Troyggjurnar hja\u0301 Effoleikaranum ver\u00f0a seldar a\u0301 uppbo\u00f0ss\u00f8lu Atgongumerki kunna keypast i\u0301 Bo\u0301kabu\u0301\u00f0ini og kostna\u00f0ur er 250 kr. So veri\u00f0 hjartaliga v\u00e6lkomin til a\u0301rsins i\u0301tro\u0301ttarveitslu og..."}, {"text_idx": "#000027", "text": "Per Langgaard hevur i\u0301 kv\u00f8ld skriva\u00f0 undir ny\u0301ggjan 2 a\u0301ra sa\u0301ttma\u0301la vi\u00f0 NSI\u0301. Per hevur i\u0301 a\u0301r leikt i\u0301 mi\u00f0verjuni hja\u0301 NSI\u0301, og hevur veri\u00f0 ein av stu\u00f0ulsleikaranum, og vit fegnast um, at hann nu\u0301 hevur skriva\u00f0 undir ny\u0301ggjan 2 a\u0301ra sa\u0301ttma\u0301la. Per er 26 a\u0301ra gamal og hevur leikt 92 dystir i\u0301 bestu deildini,..."}, {"text_idx": "#000029", "text": "2017: Jens tekur eitt t\u00f8rn afturat"}, {"text_idx": "#000030", "text": "27-a\u0301ra gamli Jens Joensen hevur skriva\u00f0 undir enn eina avtalu vi\u00f0 barndo\u0301msfelagi\u00f0 NSI\u0301. Jens hevur eftirhondini vunni\u00f0 s\u00e6r o\u0301gvuliga no\u0301gvar og go\u0301\u00f0ar royndir i\u0301 bestu deildini. Hann hevur sp\u00e6lt 168 dystir, og ho\u0301ast hann er verjuleikari, so hevur hann eisini skora\u00f0 10 ma\u0301l. Jens er ein hart arbei\u00f0andi sty\u0301rima\u00f0ur a\u0301 unga NSI\u0301-li\u00f0num, og er hansara..."}]